
A Dél-Dunántúli Kulturális Ipari Klaszter revitalizálása egységes szolgáltatás-portfólió fejlesztésével

Dolgozatunkban a Dél-Dunántúli Kulturális Ipari Klaszter revitalizációs folyamatát készítettük elő. A jelenlegi helyzet felméréséhez a klasztertagok körében kérdőíves felmérést végeztünk, melynek átfogó elemzése során fény derült a tagok motivációira, a múltra, a jelenre, és a jövőre nézve egyaránt. Ezután megvizsgáltuk a klaszteren belüli viszonyrendszereket, és megállapítottuk, hogy az együttműködések alapvetően szakmai bizalmon alapszanak, ezáltal jó táptalajt teremtve a közös, klaszterszintű szolgáltatások és termékek fejlesztéséhez. Ezután összeállítottuk és rendszereztük a klasztertagok által nyújtott szolgáltatásokat, amely jó kiindulási pont a klaszterszintű termékfejlesztéshez.



